สอบถามหน่อยครับ อุจจาระส่วนที่ออกมีก่อนมีสีน้ำตาลเข้มหรืออะไรไม่เเน่ใจ ส่วนที่อื่นไปสีนํ้าตาลไม่ได้ถ่ายมา2วันถ่ายเสร็จบริเวณรูทวาร ส่วนอาการผิดปกติอื่นๆไม่มีครับ อยากทราบว่าปกติมั้ยครับ
สวัสดีค่ะ งาน,อุจจาระที่ปกติจะมีสีน้ำตาล หรือน้ำตาลออกเหลือง แต่หากค้างอยู่ในลำไส้นานหลายวัน สีของอุจจาระจะเข้มขึ้น กลายเป็นน้ำตาลเข้มได้ นอกจากนี้ สีของอุจจาระไม่จำเป็นต้องเหมือนกันทั่วก้อน ส่วนอาหาร เครื่องดื่ม ยา หรืออะไรที่เราทานลงไป ก็อาจมีผลต่อสีของอุจจาระได้ เช่น หากทานอาหารจำพวก ช็อกโกแลต บีทรูท แก้วมังกรสีแดง บลูเบอร์รี่ ก็อาจทำให้อุจจาระเป็นสีน้ำตาลเข้มจนเกือบดำได้ เป็นต้นทั้งนี้ หากไม่ได้ถ่ายอุจจาระมา 2 วัน อุจจาระที่ค้างอยู่ก่อนก็จะมีสีเข้มกว่า ส่วนอุจจาระที่เกิดตามมาทีหลังก็ย่อมจะมีสีอ่อนกว่า ทำให้ในก้อนอุจจาระมีสีแตกต่างกันได้ค่ะ และการที่ไม่อุจจาระมา 2 วัน อาจทำให้ก้อนอุจจาระแข็ง เกิดการเสียดสีกับเยื่อบุและทำให้เจ็บรูทวารตามมาได้สำหรับอุจจาระที่จะถือว่าที่ผิดปกติ คืออุจจาระมีสีดำสนิท (ดำแบบยางมะตอย) และค่อนข้างนิ่มเหลว หรือมีอาการอื่นๆ คือถ่ายเหลวเป็นน้ำ ถ่ายมากกว่า 3 ครั้งใน 1 วัน มีปวดท้องร่วม เป็นต้น ดังนั้น หากไม่ได้มีอาการเหล่านี้ ก็ไม่จำเป็นต้องทำอะไร แต่หากมีอาการ ก็ควรไปพบแพทย์เพื่อตรวจรักษาค่ะ